A biztonsági mentési beállítások megadása
Michael Terry

Creative Commons Nevezd meg! - Így add tovább! 4.0 Liszensz

Úr Balázs
ur dot balazs at fsf dot hu 2021, 2023.

# Beállítások

A biztonsági mentési beállítások felülvizsgálatához nyomja meg az ablak jobb felső sarkában lévő menügombot, és válassza a Beállítások menüpontot.

# Tárolási hely

A tárolási hely az, ahová a Déjà Dup a fájlok másolatait helyezi el, hogy később visszaállíthatók legyenek.

Ne feledje, hogy a biztonsági mentések elég nagyok lehetnek, ezért győződjön meg arról, hogy van-e elég szabad lemezterület.

Ha külső meghajtót szeretne tárolási helyként használni, akkor csatlakoztassa, és megjelenik a listában.

Bár a biztonsági mentésekhez választhat helyi mappát is, ez nem ajánlott. Ha a hardver meghibásodik, egyszerre veszíti el az eredeti adatokat és a biztonsági mentéseket is.

# Biztonsági mentés automatikusan

Kapcsolja ezt be, hogy a Déjà Dup automatikusan mentéseket készíthessen. Ez azért javasolt, hogy nehogy elfelejtse. A biztonsági mentések annál hasznosabbak, minél újabbak, így fontos rendszeresen menteni.

# Automatikus biztonsági mentés gyakorisága

Válassza ki, hogy milyen gyakran szeretné az automatikus biztonsági mentéseket ütemezni. A nap pontos időzítése nem szabható személyre, de a biztonsági mentések lehetőség szerint az éjszaka közepén fognak történni. Ezenkívül az automatikus biztonsági mentések szünetelnek és/vagy nem kerülnek ütemezésre energiatakarékos vagy játék módban.

# Biztonsági mentések megtartása

Válassza ki a biztonsági mentések tárolásának minimális idejét. Ha úgy gondolja, hogy a mentési fájlok túl sok helyet foglalnak, akkor állítsa kisebbre az értéket. A program működése miatt a fájlok néha egy kicsit tovább is meg lesznek tartva, de előbb sohasem törlődnek.

A biztonsági mentések alapesetben örökké megtartásra kerülnek, de korábban is törlésre kerülhetnek, ha a tárolási hely elkezd kifogyni a helyből.

# Mentendő mappák

Válassza ki a mentendő mappák listáját. Nyomja meg a Hozzáadás vagy Eltávolítás gombokat a lista módosításához. Ha csak a saját adatait szeretné menteni, akkor az alapértelmezett Saját mappa megfelelő.

# Mellőzendő mappák

Válassza ki a nem mentendő mappák listáját. Nyomja meg a Hozzáadás vagy Eltávolítás gombokat a lista módosításához.

Egyes adatok lehetnek túl nagyok, vagy nem is túlságosan fontosak. Ebben az esetben a kihagyásukkal értékes időt és helyet spórolhat meg.

Néhány mappa alapértelmezetten ki van hagyva:

~/.cache

~/.ccache

~/.gvfs

~/.Private

~/.steam/root (ez alapesetben figyelmen kívül hagyja ezt: ~/.local/share/Steam)

~/.var/app/*/cache

~/.xsession-errors

~/snap/*/*/.cache

/dev

/proc

/run

/sys

/tmp

Bármely, CACHEDIR.TAG vagy .deja-dup-ignore fájlt tartalmazó mappa.